Emmanuel Lévinas

Emmanuel Lévinas (myös Levinas; alk. Emmanuelis Levinas; 12. tammikuuta 1906 (J: 30. joulukuuta 1905) Kaunas, Venäjän keisarikunta – 25. joulukuuta 1995 Pariisi, Ranska) oli liettualaissyntyinen ranskalainen filosofi. Hän kehitti oman fenomenologisen näkemyksensä, joka jatkaa Edmund Husserlin ja Martin Heideggerin fenomenologiaa ja liittyy samalla juutalaiseen perinteeseen. Erityisen tunnettuja ovat Lévinasin kuvaus etiikasta ja siihen liittyvä toiseuden ja kasvojen käsitys.

 Elämä 
Emmanuel Levinas syntyi 12. tammikuuta 1906 juutalaiseen perheeseen Kaunasissa, Kaunasin kuvernementissa, nykyisen Liettuan alueella. 1920-luvulla hän ryhtyi opiskelemaan filosofiaa Strasbourgin yliopistossa, Ranskassa.Levinas 1996, s. 8.

Vuonna 1930 Lévinas sai Ranskan kansalaisuuden. Toisen maailmansodan aikana hän toimi Ranskan armeijassa saksan ja venäjän kielen tulkkina. Vuonna 1940 hän joutui saksalaisten vangiksi, mutta vältti tuhoamisleirin sotavankistatuksensa ansiosta. Sen sijaan Lévinasin kaikki muut sukulaiset, vaimoa ja tytärtä lukuun ottamatta, surmattiin. Sodan jälkeen Lévinasista tuli Pariisissa toimivan juutalaisen opettajankoulutuslaitoksen johtaja.Levinas 1996, s. 9.

Vuonna 1963, 57-vuotiaana, Lévinas sai professuurin Poitiers'n yliopistosta. Vuonna 1967 hän siirtyi Nanterren yliopistoon ja vuonna 1973 Sorbonneen. Lévinas jäi eläkkeelle vuonna 1976.Levinas 1996, s. 10. Levinas on siinä mielessä poikkeuksellinen filosofi, että hän kirjoitti merkittävimmät työnsä yliopistomaailman ulkopuolella ja sai akateemista mainetta vasta lähellä eläkeikää.

 Filosofia 
Lévinasin filosofiset vaikutteet ovat laaja-alaisia ja omaperäisiä. Juutalaisen perinnön ja Raamatun lisäksi siihen ovat vaikuttaneet venäläiset klassiset kirjailijat, kuten Aleksandr Puškin ja Nikolai Gogol sekä erityisesti Husserlin ja Heideggerin fenomenologia.Levinas 1996, s. 38, 42.

Lévinasin suhtautuminen Heideggeriin on kahtiajakoinen. Toisaaltä hänen mielestään

Toisaalta Heidegger ei ole koskaan Lévinasin silmissä saanut anteeksi osallisuuttaan kansallissosialismiin.Levinas 1996, s. 49.

Lévinasin filosofian ydin ja ensimmäinen filosofia, se mistä kaikki lähtee liikkeelle, on etiikka, ei metafysiikka, kuten aristotelisessa perinteessä on esitetty. Tämä ei kuitenkaan tarkoita etiikkaa tavanomaisessa merkityksessä, jossa pyritään oikeuttamaan tietyt teot.Moran 2000, s. 320. Filosofian historiaa on Lévinasin mukaan hallinnut pyrkimys totaliteettiin ja hallintaan, jossa tietty "samuus" hallitsee kaikkea jättämättä ulkopuolelle mitään. Tämän murtamiseksi on löydettävä tapa tarkastella suhdetta toiseen tavalla, jossa toinen säilyttää toiseutensa.Levinas 1996, s. 13. Peruskysymys on, miten minun olemassaoloni oikeuttaa itsensä ja asemansa toisiin nähden.Moran 2000, s. 321. Vastaus tähän saavutetaan toteamalla toiseuden yhteismitattomuus itseen nähden.Moran 2000, s. 337.

Toiseuden lisäksi keskeinen teema Lévinasin etiikassa on kasvojen merkitys. Kasvot edustavat ihmisessä riisutuinta itseä, haavoittuvuutta ja kontrollin puutetta, toisin kuin arvoasemamme, tapamme pukeutua tai se mitä passiin on kirjoitettu.Levinas 1996, s. 73–74. Katsoessamme toisen ihmisen kasvoja olemme välittömästi vastuussa hänestä, koska se on luonnollinen tapa tunnistaa toiseus itseoikeutettuna, ei ainoastaan oman totaliteettimme ja hallintamme välineenä.Moran 2000, s. 349. Vastuu menee jopa niin pitkälle, että Lévinas allekirjoittaa täysin Fjodor Dostojevskin Karamazovin veljesten lausuman:

Näin ei ole siksi, että jokin asia olisi suoranaisesti minun syytäni, vaan koska omalla "samuudellani" on automaattisesti toisten kasvoja katsoessa totaalista vastuuta kaikista ja kaikesta. Minällä on aina enemmän vastuuta kuin toisella — tässä on Lévinasin etiikan ydin.Levinas 1996, s. 80–82.

 Teoksia 

 Théorie de l'intuition dans la phénoménologie de Husserl (1930)
 De l'évasion (1935)
 De l'existence à l'existant (1947)
 Le temps et l'autre (1947)
 Totalité et Infini (1961)
 Difficile liberté – Essai sur le judaïsme (1963)
 En découvrant l'existence avec Husserl et Heidegger (1967)
 Quatre lectures talmudiques (1968)
 Humanisme de l'autre homme (1972)
 Autrement qu'être ou au-delà de l'essence (1974)
 Sur Maurice Blanchot (1976)
 Noms propres (1976)
 Du sacré au saint: cinq nouvelles lectures talmudiques (1977)
 De Dieu qui vient à l'idée (1982)
 L'au-delà du verset: lectures et discours talmudiques, (1982)
 Ethique et infini, (dialogues d'Emmanuel Levinas et Philippe Nemo) (1982, suom.)
 Transcendance et intelligibilité (1984)
 Hors Sujet (1987)
 A l'Heure des nations (1988)
 Entre nous – Essais sur le penser-à-l'autre (1991)
 La Mort et le temps (1992)
 Dieu, la mort et le temps (1993)
 L'intrigue de l'infini: textes réunis et présentés par Marie-Anne Lescourret (1994)
 Les imprévus de l'histoire (1994)
 Liberté et commandement (1994)
 Altérité et transcendance, (1995)
 Dieu, la mort et le temps, (1995)
 Nouvelles lectures talmudiques (1996)
 L'Ethique comme philosophie première (1998)

 Lähteet 

 Kirjallisuutta 

 Suomennetut teokset 

 Lévinas, Emmanuel: Eksoottisuus. (Katkelma teoksesta De l’existence à l’existant, 1947. Suomentanut Markku Lehtinen.) Nuori Voima, 2003, nro 2, s. 34–36.


 Muuta kirjallisuutta 







 Aiheesta muualla 
Bibliografioita
 The Levinas Online Bibliography (toim. Joachim Duyndam), Dutch-Flemish Levinas Society 
 Bibliographie secondaire : textes consacrés à la pensée d'Emmanuel Lévinas  

Lévinas-sivustoja
 l’Institut d’Études Lévinassiennes 
 Un Siècle avec Levinas : Célébration du Centenaire d'Emmanuel Levinas du 1er janvier au 31 décembre 2006  
 Espacethique : Emmanuel Levinas 
 North American Levinas Society 
 Emmanuel Levinas Web Page  (Peter Atterton) 

Artikkeleita
 Kupiainen, Reijo: Äärettömän jäljillä: Emmanuel Levinas, Etiikka ja äärettömyys. niin & näin 4/1996.
Tuohimaa, Marika: Emmanuel Levinas ja vastuu Toisesta. niin & näin 3/2001, 35–39.
Poleshchuck, Irina: Ei-minkään käsite Levinasin filosofiassa. niin & näin 4/2010

Luokka:Fenomenologit
Luokka:Juutalaiset filosofit
Luokka:Postmodernit filosofit
Luokka:Ranskalaiset filosofit
Luokka:Vuonna 1906 syntyneet
Luokka:Vuonna 1995 kuolleet
Luokka:Yhteiskuntafilosofit